Marcelo Sánchez Sorondo

**Marcelo Sánchez Sorondo** (født 8. september 1942 i Buenos Aires i Argentina) er en argentinsk prelat og emeritert kuriebiskop i den katolske kirke.
## Liv og virke
### Prest
Marcelo Sánchez Sorondo mottok presteordinasjonens sakrament den 7. desember 1968. I 1974 tok han doktorgraden i katolsk teologi fra Det pavelige universitet St. Thomas Aquinas i Roma med dokroravhandlingen *La gracia como participación de la naturaleza divina según [[Thomas Aquinas|Santo Tomás de Aquino]]*, og i 1977 oppnådde han en grad i filosofi fra universitetet i Perugia.

Fra 1976 til 1998 var Sánchez Sorondo professor i filosofihistorie ved Lateranuniversitetet og fra 1987 til 1996 dekan ved Det filosofiske fakultet der.

I 1998 ble han professor i filosofihistorie ved Libera Università Maria Santissima Assunta i Roma. Sánchez Sorondo ble medlem av Det pavelige akademi i *St Thomas Aquinas* siden 1989 og var dets sekretær fra 1999 til 2022. I 1998 ble han også kansler for Det pavelige vitenskapsakademi og Det pavelige akademi for samfunnsvitenskap.

### Titulærbiskop
Den 23. februar 2001 utnevnte pave Johannes Paul II ham til titulærbiskop av *Forum Novum*. Han ble ordinert til biskop av pave Johannes Paul II 19. mars 2001 i Peterskirken. Medkonsekratorer var kardinalstatssekretær Angelo Sodano og kardinal Giovanni Battista Re. Han er vise-storprior av *Konstantinerordenen*. I 2009 ble han valgt til fullverdig medlem av Academia Europaea.

I 2018 erklærte han at *«de som best implementerer Kirkens sosiallære er kineserne»*, og berømmet Kinas vekt på «det felles beste». Han sa: *«Kina utvikler seg veldig bra... du kan ikke tro at Kina i dag er som Kina på Johannes Paul IIs til, eller som Russland fra den kalde krigen»*. Han kontrasterte dets innsats med den vestlige verden der konseptet om felles beste er lite verdsatt. 

Hans kommentarer ble sterkt kritisert. Fader Bernardo Cervellera, i en lederartikkel i AsiaNews, skrev: *«Biskopen ser ikke ut til å se slummen i [[Beijing]] og [[Shanghai]], utvisningen av migranter, undertrykkelsen av religionsfriheten. Takknemlighet for klimaavtalene i Paris, men taushet om koblingene mellom rikdom, korrupsjon og forurensning. En ideologisk tilnærming som gjør kirken til latter.»*

Den 4. april 2022 ble Marcelo Sánchez Sorondo avløst av kardinal Peter Turkson som kansler for Det pavelige vitenskapsakademi og Det pavelige akademi for samfunnsvitenskap.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Biskop *Marcelo Sánchez Sorondo* (1942-) *2001
## Referanser